**2. melléklet a 3/2018. (IV. 27.) önkormányzati rendelethez**

**A PÉNZÜGYI – SZOCIÁLIS – ÜGYRENDI BIZOTTSÁG FELADAT- ÉS HATÁSKÖREI**

*A Pénzügyi - Szociális - Ügyrendi Bizottság:*

1. dönt a rendkívüli települési támogatásról,
2. dönt a köztemetésről,
3. dönt az iskolakezdési támogatásról,
4. véleményezi az éves költségvetési javaslatot, és a költségvetés végrehajtásáról készült éves beszámoló (zárszámadás) tervezetét,
5. figyelemmel kíséri a költségvetési bevételek alakulását, -különös tekintettel a saját bevételekre,
6. figyelemmel kíséri a vagyonváltozást (növekedést, csökkenést),
7. értékeli a vagyonváltozást előidéző okokat,
8. vizsgálja a hitelfelvétel indokait és gazdasági megalapozottságát,
9. ellenőrzi a pénzkezelési szabályzat megtartását,
10. ellenőrzi a bizonylati rend, és a bizonylati fegyelem érvényesülését,
11. szakmai kapcsolatot alakít ki az önkormányzat belső ellenőrzésében közreműködő egyéb szervezetekkel, személyekkel, így a belső ellenőrrel, könyvvizsgálóval, intézmények vezetőivel,
12. észrevételt tesz az előirányzat-felhasználási ütemterv és likviditási terv adataival kapcsolatban,
13. javaslatot tesz a likviditási helyzet javítására,
14. ellenőrzi az adóztatási tevékenységet, különös tekintettel az adókintlévőségek behajtására,
15. ellenőrzi a gazdálkodási folyamatokat,
16. ellátja mindazon ügyekben a szavazatszámláló bizottsági feladatokat, amikor a képviselő-testület ülésén titkos szavazásra kerül sor,
17. ellátja a polgármester és a képviselők összeférhetetlenségének, méltatlanságának kivizsgálásával kapcsolatos teendőket,
18. ellátja a polgármester és a képviselők vagyonnyilatkozatának gyűjtésével, nyilvántartásával és ellenőrzésével kapcsolatos feladatokat,
19. javaslattételi joga van a polgármester jutalmának megállapítására,
20. közreműködik az önkormányzat SZMSZ-ének felülvizsgálatában, javaslatot készít a módosításra, illetve új szabályzat alkotására,
21. vizsgálja a település rendezési terv hatályosulását, szükség esetén kezdeményezi a módosítását, illetve új rendezési terv elkészítését,
22. figyeli a pályázati lehetőségeket, javaslatot terjeszt elő a település fejlesztését elősegítő pályázatok benyújtására,
23. Közreműködik a település idegenforgalmának kiépítésében, a lehetőségek feltárásában, különös tekintettel a borturizmusra.